ณพ ณรงค์เดช ชี้แจงความบริสุทธิ์ หลังตุลาการไทยให้ชนะคดีโกงเจ้าหนี้ ไว้อย่างไรบ้าง
“เรื่องทั้งหมดเกิดขึ้นจากการที่ผมไปซื้อหุ้นบริษัท วินด์ เอนเนอร์ยี่ โฮลดิ้ง (WEH) จากนายนพพร ซึ่งหลบหนีออกนอกประเทศไทยจากการเป็นผู้ต้องหา และหนีคดีอาญา เรื่องทำร้ายร่างกาย และหน่วงเหนี่ยวกักขังผู้อื่น ซึ่งมีการกระทำผิดมาตรา 112 ของประมวลกฎหมายอาญาเกี่ยวเนื่องด้วย”

นี่คือท่อนหนึ่งจากการเปิดใจครั้งแรกในรอบหลายเดือนของ ณพ ณรงค์เดช นักธุรกิจชื่อดัง ณ บ้านบุณยะจินดา ในกรุงเทพฯ ที่ร่วมตั้งโต๊ะแถลงร่วมกับคุณหญิงกอแก้ว บุณยะจินดา และ วีระวงค์ จิตต์มิตรภาพ มือกฎหมายที่ปรึกษาของณพ

การเปิดใจของทั้งสามเป็นเวลาราว 2 ชั่วโมง มีขึ้นหลังชัยชนะในทุกคดีตลอด 6 ปีในชั้นศาลไทย แต่พ่ายแพ้คดีในศาลพาณิชย์ของอังกฤษ เมื่อวันที่ 31 ก.ค. 2566 ฐานสมคบกันชักจูงใจด้วยข้อมูลลวงให้นายนพพร ศุภพิพัฒน์ ขายหุ้น WEH ให้ โดยศาลชั้นต้นในอังกฤษมีคำพิพากษา ให้ฝ่ายจำเลยชดใช้เงิน 900 ล้านดอลลาร์สหรัฐ หรือกว่า 30,000 ล้านบาท แก่ นายนพพร ศุภพิพัฒน์ ผู้ก่อตั้งและอดีต CEO ของ WEH

ทั้งนี้ วีระวงค์ อดีตกรรมการบริษัท เอสซีบี เอกซ์ จำกัด (มหาชน) ไม่ยอมรับคำตัดสินของศาลอังกฤษ และตั้งคำถามต่อการวินิจฉัยของ นีล แคลเวอร์ ผู้พิพากษาศาลพาณิชย์อังกฤษว่า “แปลก” อีกทั้งตัดสินด้วย “ข้อเท็จจริงที่ผิด มันจะยุติธรรมได้อย่างไร” รวมถึงศาลอังกฤษ “ไม่เข้าใจ (มาตรา) 112 ของเรา”

เพราะต่อมาในวันที่ 31 ต.ค 2566 “คำพิพากษาของศาลอังกฤษที่ได้ใช้กฎหมายไทยนี้ ได้ถูกศาลแขวงพระนครใต้ของไทย ตัดสินกลับ ในคดีที่นายนพพรได้ฟ้องผมและพวก เป็นคดีอาญาว่า ‘โกงเจ้าหนี้’ โดยศาลไทยได้มีคำพิพากษาว่าไม่มีการโกงเจ้าหนี้ ให้ ยกฟ้อง’ ณพ เปิดเผยกลางการแถลงข่าววันนี้
2.ประมวลกฎหมายอาญา,92.ข่าวสารทั่วไป สถิติต่างๆ,67.กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง)